વકતા-શ્રોતાનો સૂર મળે, રાજા-પ્રજાનો સૂર મળે, સંપ્રદાય-સંપ્રદાયનો સૂર મળે, ધર્મ-ધર્મનો સૂર મળે, તો વિશ્વ કેટલું ખૂબસૂરત થઈ જાય ! એટલે આ જે પળ છે એને પકડો. બાકી, નિયમ છે કે, જેટલી માત્રામાં સન્માન થાય છે, એટલી માત્રામાં આલોચના પણ થાય છે. પરંતુ સન્માન દેખાય છે, આલોચના અદ્રશ્ય રહે છે. સન્માન સૌની સાક્ષીએ થાય છે, અપમાનના સાક્ષી કેવળ સાધક જ હોય છે. અત્યારથી એ વિચારવાનું શરૂ કરશો તો કામ આવશે, જે પ્રતિષ્ઠાઓ મળશે એને તમે પચાવી શકશો. એ જરૂરી છે. કથામાંથી કંઈક ગાંઠે બાંધો તો કથામાં આવવું સાર્થક.